ప్రాకృతిక శక్తికి ప్రతీక 'శ్రీమాత'
- Dec 03, 2020 , 02:00:48
'సంపత్కరాణి సకలేంద్రియ నందనాని
మామేవ మాతరనిశం కలయంతు నాన్యమ్‌'.
- కళ్యాణ వృష్టి స్తవం
శ్రీసూక్తం ఓజోన్‌ పొరనే 'హిరణ్య ప్రాకారం' అని వర్ణించింది. ఈ పొర లోపలి పాంచభౌతిక వాతావరణమే మనం జీవించడానికి కావలసిన అవకాశాన్ని కలిగించింది. ప్రకృతి శక్తులను ఆరాధించే భారతీయ వైజ్ఞానిక జీవనం ఈ పాంచభౌతిక శక్తిని 'లలితాదేవి'గా అభివర్ణించింది. 'ప్రపంచం' అంటే పంచభూతాలన్నీ కలిసి ఒక ప్రకృష్టంగా తయారైన ప్రదేశం. 'కృతం' అంటే 'చేయబడింది', 'కృతి' అంటే 'రచించింది'. 'ప్రకృతి' అంటే 'ఒక స్పష్టతతో రూపొందింది' అని అర్థం. భారతీయ ధర్మంలో పూజ లేదా ఆరాధన అంటే అంతా మన చుట్టూ, మనతో ఉండే పాంచభౌతిక, ప్రాకృతిక శక్తులకు, వాటి మూలాలకు చేసే ఆరాధన మాత్రమే. మన భూమి ఆకృతితోసహా శివలింగానికి ప్రతీక. భూమ్యాకర్షణ గణపతి. విద్యుదయస్కాంత వలయం కుమారస్వామి. ఓజోన్‌ పొర లోపలి పాంచభౌతిక ప్రకృతిని మనం శ్రీమాత (లలితాదేవి)గా ఆరాధిస్తున్నాం.
పంచభూతాలు కేవలం మన చుట్టూనే కాకుండా మనలోనూ అదేలా విస్తరించి ఉన్నాయి. శరీరంలో ఇవి ఒక స్పష్టతతో ఉన్నంతవరకు మనకు పూర్ణమైన శారీరక, మానసిక ఆరోగ్యం ఉంటుంది. చుట్టూ ఉన్న పంచభూతాలు ఒక పద్ధతిలో ఉంటే మనకు ప్రకృతి బీభత్సాలు కూడా ఉండవు. ఈ ప్రకృతి సమతుల్యత కోసం చేసే ఆరాధనే లలితాదేవి ఆరాధన. జీవుల జీవనానికి, సృష్టికి ఆమె ఆధారం కావడం వల్ల లోకానికంతటికీ తల్లి అయింది. మన ఆలోచనలన్నీ కూడా ఈ పాంచభౌతిక శక్తిలోనే నిక్షిప్తమవుతుంటాయి. కనుకే, ఆమె శ్రీమాత. ఆమెను ఆరాధించే మార్గం 'శ్రీ యంత్రం'. పంచభూతాలు ఈ భూమి చుట్టూ ఏ విధంగా నిక్షిప్తమయ్యాయనే అంశాన్ని విశ్లేషించేదే 'శ్రీచక్రం' (మేరువు). లలితాదేవి చిత్రాన్ని దర్శించినప్పుడు కూడా ఈ సంగతి మనకు తెలుస్తుంది. ఆమె సింహాసనాన్ని మోసే ఐదుగురు ప్రముఖుల్లో శివునిపైన తాను కూర్చున్నట్లుగా మనకు కనిపిస్తుంది. శివుడంటే ఇక్కడ భూమికి ప్రతీక. భూమి చుట్టూ ఉండి, భూమితో కలిసి ఇక్కడ సృష్టికార్యాన్ని నిర్వహిస్తున్న మాతృత్వ స్వరూపమే లలితాదేవి. గణపతి, కుమారస్వామి ఇద్దరూ ముందుగా ఉంటారు. భూమి చుట్టూ ఉండే గురుత్వాకర్షణ, విద్యుదయస్కాంత తరంగ శక్తులకు వీరు ప్రతీకలు. లలితాదేవికి తోడుగా సపర్యలు చేసే ఐశ్వర్యం, జ్ఞానసంపదలు లక్ష్మీ, సరస్వతులుగా దర్శనమిస్తున్నాయి. ఇవి కూడా ఒక రకమైన ప్రకృతి శక్తులే. ఈ మూడూ ఎప్పటికీ కలిసే ఉంటాయి.
పంచభూతాలను ప్రత్యేకంగా దర్శించే సంప్రదాయం గురించి మనం అధ్యయనం చేయాలి. అప్పుడే అమ్మవారి భావన వెనుక ఉన్న విజ్ఞానం, శక్తుల ఆరాధనకు మూలమైన తత్త్వం వంటివన్నీ మనకు బోధపడతాయి. అమ్మవారు అని పేరు కలిగిన అన్నీ ప్రకృతిలోని వేర్వేరు శక్తులే. ఓజోన్‌ పొర లోపలి ఈ పాంచభౌతిక శక్తి సక్రమంగా ఉంటేనే సూర్యకాంతి వడగట్టబడి వచ్చి మన జీవనానికి కావలసిన శక్తిని, ఆనందాన్నిస్తుంది. దీన్ని కాపాడుకోవడానికే శ్రీసూక్తం, బిల్వ వృక్షాలను నాటడం, హోమాలు వంటివి చేయడమనే ప్రక్రియలు వాడకంలో ఉన్నాయి. దీనికి ప్రతీకగానే శివారాధనలో భాగంగా శివలింగానికి బిల్వ, తులసీదళాలు వంటివాటితో పూజించడం. ఇట్లా చేసే పని ప్రతీ దానిలోనూ వైజ్ఞానికతను చూసింది భారతీయత. ఇంతటి ప్రాధాన్యం గల పాంచభౌతికశక్తి స్వరూపంగా చెప్పే లలితాదేవి అమ్మవారిని నిరంతరం ఆరాధిద్దాం. కామిత ఫలాలన్నీ పరిపూర్ణంగా పొందుదాం.
praakrutika saktiki prateeka 'srimata'
- Dec 03, 2020 , 02:00:48
'sampatkaraani sakalendriya nandanaani
mameva maataranisam kalayanthu nanyame'.
- kalyaana vrushti stavam
srisuktam ojone porane 'hiranya praakaaram' ani varninchindi. ee pora lopali paanchabhoutika vaataavaraname manam jeevinchadaaniki kaavalasina avakaasaanni kaliginchindi. prakruti saktulanu aaraadhinche bhaarateeya vaignaanika jeevanam ee paanchabhoutika saktini 'lalitadevi'gaa abhivarninchindi. 'prapancham' ante panchabhootaalannii kalisi oka prakrushtamgaa tayaaraina pradesam. 'krutam' ante 'cheyabadindi', 'kruti' ante 'rachinchindi'. 'prakruti' ante 'oka spashtatatho roopondindi' ani artham. bhaarateeya dharmamlo pooja leda aaraadhana ante antaa mana chuttu, manatho unde paanchabhoutika, praakrutika saktulaku, vaati moolaalaku chese aaraadhana matrame. mana bhoomi aakrutitosaha sivalingaaniki prateeka. bhoomyaakarshana ganapati. vidyudayaskaanta valayam kumaraswamy. ojone pora lopali paanchabhoutika prakrutini manam srimata (lalitadevi)gaa aaraadhistunnaam.
panchabhootaalu kevalam mana chuttoone kakunda manaloonuu adela vistarinchi unnaayi. sareeramlo ivi oka spashtatatho unnantavaraku manaku puurnamaina saareeraka, maanasika aarogyam untundi. chuttu unna panchabhootaalu oka paddhatilo unte manaku prakruti beebhatsaalu kuudaa undavu. ee prakruti samatulyata kosam chese aaraadhane lalitadevi aaraadhana. jeevula jeevanaaniki, srushtiki aame aadhaaram kaavadam valla lokaanikantatikii talli ayindi. mana aalochanalannii kuudaa ee paanchabhoutika saktilone nikshiptamavutuntaayi. kanuke, aame srimata. aamenu aaraadhinche maargam 'shree yantram'. panchabhootaalu ee bhoomi chuttu e vidhamgaa nikshiptamayyaayane amsaanni visleshinchede 'srichakram' (meruvu). lalitadevi chitraanni darsinchinappudu kuudaa ee sangati manaku telustundi. aame simhaasanaanni mose aiduguru pramukhullo shivunipaina taanu koorchunnatlugaa manaku kanipistundi. shivudante ikkada bhoomiki prateeka. bhoomi chuttu undi, bhoomitho kalisi ikkada srushtikaaryaanni nirvahistunna maatrutva swaroopame lalitadevi. ganapati, kumaraswamy iddaruu mundugaa untaaru. bhoomi chuttu unde gurutwakarshana, vidyudayaskaanta taranga saktulaku veeru prateekalu. lalitaadeviki thodugaa saparyalu chese aishwaryam, ghnaanasampadalu lakshmi, sarasvatulugaa darsanamistunnaayi. ivi kuudaa oka rakamaina prakruti saktule. ee muuduu eppatiki kalise untaayi.
panchabhootaalanu pratyekamgaa darsinche sampradaayam gurinchi manam adhyayanam cheyali. appude ammavari bhavana venuka unna vignaanam, saktula aaraadhanaku moolamaina tattvam vantivannii manaku bodhapadataayi. ammavaaru ani paeru kaligina annee prakrutilooni ververu saktule. ojone pora lopali ee paanchabhoutika sakti sakramamgaa untene suuryakaanti vadagattabadi vachi mana jeevanaaniki kaavalasina saktini, aanandaannistundi. deenni kapadukovadanike srisuktam, bilva vrukshaalanu naatadam, homalu vantivi cheyadamane prakriyalu vaadakamlo unnaayi. deeniki prateekagaane sivaaraadhanalo bhagamga sivalingaaniki bilva, tulaseedalaalu vantivaatitoe poojinchadam. itla chese pani pratee daaniloonuu vaignaanikatanu chusindi bhaaratheeyata. intati praadhaanyam gala paanchabhoutikashakti swaroopamgaa cheppe lalitadevi ammavaarini nirantaram aaraadhiddaam. kaamita falaalannii paripuurnamgaa pondudam.